Képzeljék el a következőt:
Hétfő reggel van.
Ön bemegy az irodába.
Készülődik az aznapi munkára,
és a srác, akit a folyosóról látásból már ismer,
az Ön helyére sétál,
és ellopja az Ön székét.
Nem mond semmit,
csak elsiet vele.
Nem mond semmit arról,
hogy a sok közül miért épp az Önét vette el.
Nem figyelt arra az eshetőségre,
hogy Önnek is szüksége lehetne
a székre a munkához.
Biztos tenne valamit.
Követné az illetőt egészen az ő helyére
és megkérdezné: Miért pont az én székemet vitte el?
Kedd reggel van, Ön már megérkezett az irodájába.
Hirtelen a naptárában felugrik egy meeting meghívó.
(Nevetés)
Az az ismerős hölgy küldte a folyosó másik végéről,
sőt, a meeting tárgya is
ismerősen cseng.
De sehol nincs leírva a megbeszélés menetrendje.
Semmi információ nem mutatja, miért hívták meg a meetingre.
Ön mégis elfogadja a meghívást és elmegy.
És amikor ez az eredménytelen időtöltés véget ér,
visszasétál az asztalához,
és odaérve ezt mondja:
Bár visszakapnám ezt a két órát-
mint ahogy a székemet is!
(Nevetés)
Minden nap megengedjük a munkatársainknak,
akik egyébként nagyon jó emberek,
hogy lopjanak tőlünk.
És most egy, az irodabútoroknál sokkal értékesebb valamire gondolok.
Az időről, az Ön idejéről beszélek.
Valójában, azt hiszem,
az egész világon végigsöpör egy járvány,
egy szörnyű, új betegség, amelyet MAS-nak hívnak:
Gondolkodás Nélküli Elfogadás Szindróma.
(Nevetés)
A MAS elsődleges tünete az,
ha azonnal elfogadjuk az összes
naptárunkban felbukkanó meeting-meghívást.
(Nevetés)
Ez egy önkéntelen reflex- klikk, katt, ok -és már a naptárban is van.
"Mennem kell, már így is elkésem egy meetingről." (Nevetés)
A megbeszélések fontosak, ugye?
Minden vállalat sikerének kulcsa az együttműködés.
Egy jó meeting nagyon pozitív, megvalósítható eredményt hozhat.
De a az utóbbi években, globalizáció
és a mindent átható információ- technológia idején
a munkavégzésünk területén
óriási változás következett be.
Menthetetlenek vagyunk. (Nevetés)
Nem azért, mert a másik ember képtelen jól levezetni egy meetinget.
Hanem a MAS, a Gondolkodás Nélküli Elfogadás Szindróma miatt,
amely olyan, mint egy önmagát fertőző seb.
Bizonyítékom is van arra, hogy a MAS egy világjárvány.
Engedjék meg, hogy bemutassam.
Néhány éve feltettem egy videót a Youtube-ra.
Kifiguráztam az összes lehetséges
rossz konferenciahívást.
Kb. 5 perc, és minden benne van,
amit utálunk a megbeszélésekben.
Van egy moderátor, akinek fogalma sincs,
hogyan kell irányítani.
A résztvevők nem tudják, miért vannak jelen.
Az egész úgy végződik, mint egy vonatbaleset
és mindenki nagyon mérgesen távozik.
Elég vicces.
(Nevetés)
Nézzünk bele.
(Videó) Ma egy nagyon fontos javaslattal kapcsolatban tartunk megbeszélést.
Egy csapatként kell eldöntenünk, hogy-
bíííp, bííp-
Jó napot, kit köszönthetek?
Jó napot, Joe vagyok. Ma itthonról dolgozom.
(Nevetés)
Jó napot, Joe. Nagyon örülök,
hogy csatlakozott hozzánk.
Éppen arról beszéltem, hogy sokakhoz szeretnénk szólni,
ugorjuk is át a névsorolvasást,
és vágjunk bele.
A mai alkalom célja, hogy megegyezünk egy nagyon fontos javaslattal kapcsolatban.
Egy csoportként kell eldöntenünk, hogy-
bííp, bííp-
(Nevetés)
Helló, valaki épp most csatlakozott?
Nem? Azt hittem, hallottam egy pittyegést. (Nevetés)
Ismerős jelenet?
Igen, nekem is az.
Néhány héttel a megjelenés után
már 500 000 ember nézte meg,
ezt a videót több tucat országból.
Még most, 3 évvel később is
eléri a havi több ezres nézettséget.
Majdnem egy millióan látták már.
A világ legnagyobb vállalatai
(biztosan ismerik,
neveket nem mondok)
kérték az engedélyemet, hogy a videót lejátszhassák
a frissen felvett dolgozóknak szervezett tréningen,
így azok megtanulhatják, hogyan ne vezessenek
meetinget a cégnél. Ha a számok
--egymilliós nézettség, és a felhasználó cégek--
nem bizonyítanák eléggé,
hogy az egész világon problémák vannak
a meetingekkel, ott van a sok ezer
hozzászólás, amiket a videó
megjelenése óta posztoltak.
Több ezren írtak olyanokat, mint:
"Istenem, ma pont ilyen volt a napom!", vagy
"Minden napom így zajlik".
"Ez az én életem".
Valaki azt írta:
"Vicces, mert igaz.
Furcsán, szomorúan, lehangolóan igaz.
Könnyekig megnevettetett.
Csak sírtam és sírtam."
(Nevetés)
Ez a szegény ember így írt:
"Ezek a mindennapjaim nyugdíjazásomig vagy halálomig. (Sóhaj)"
Ezek valós idézetek.
És ez a helyzet igazán szomorú.
Közös ezekben a hozzászólásokban
az az alapvető hit,
hogy nincs hatalmunk másképp cselekedni,
részt kell vennünk a megbeszéléseken,
végigszenvedjük ezeket a rossz meetingeket,
és várjuk, hogy elteljen a nap.
De az igazság az, hogy igenis van hatalmunk.
Az MAS gyógyszere a mi kezünkben van:
szó szerint az ujjbegyeinkben.
Ezt a valamit pedig úgy hívom, hogy "No MAS!"
(Nevetés)
Ami, ha jól emlékszem a középiskolásból,
spanyolul annyit tesz: "Elég volt, állítsuk meg! "
Leírom, hogy működik ez a No MAS. Nagyon egyszerű.
Először is, legközelebb ha kap egy meetingmeghívót,
amely nem tartalmaz kielégítő mennyiségű információt,
kattintson a "Talán" gombra.
Szabad ilyet, azért van ott a " Talán",
pont az " Elfogadom" gomb mellett.
Jó a "Lehet" gomb is, vagy hasonló,
amivel nem fogadja el rögtön a meghívást.
Ez után lépjen kapcsolatba az üzenet küldőjével.
Mondja el neki, hogy szeretné segíteni a munkáját,
kérdezze meg, mi a megbeszélés célja,
kérdezze meg, hogyan segíthetné
az adott személyt céljai elérésében.
Ha ezt elég gyakran csináljuk,
tiszteletteljesen,
a munkatársak lehet, hogy elkezdik
meggondolni,
hogyan állítsanak össze egy meghívót.
Így Ön át tudja gondolni,
hogy elfogadja-e. Talán elkezdik
kiküldeni a napirendi pontokat. Gondoljon bele!
Az is lehet, hogy nem fognak 12 fős hívást
kezdeményezni egy státuszmegbeszélésre,
hanem küldenek egy gyors kör-emailt.
Az emberek változtatni fognak a viselkedésükön,
hiszen Ön is megváltoztatta az Önét.
Még lehet, hogy a székét is visszaviszik majd.
No MAS!
Köszönöm.
(Taps)